Ο **Ρικάρδο Μαρτινέλι** (*Ricardo Alberto Martinelli Berrocal*, 1952-) είναι πολιτικός από τον Παναμά και πρώην πρόεδρος της χώρας, έπειτα από τη νίκη του στις προεδρικές εκλογές του 2009. Είναι επίσης επιχειρηματίας και ανήκει στο κόμμα Δημοκρατική Αλλαγή.

Πρώτα χρόνια
------------

Γεννήθηκε στην Πόλη του Παναμά στις 11 Μαρτίου του 1952. Είναι γιος του Ρικάρντο Μαρτινέλι Παρντίνι, ιταλικής καταγωγής, και της Γκλόρια Μπερροκάλ.  Ολοκλήρωσε τη δευτεροβάθμιά του εκπαίδευση στην στρατιωτική ακαδημία του Στόντον, στη Βιρτζίνια των ΗΠΑ.. Έχει τίτλο μπάτσελορ στη Διοίκηση Επιχειρήσεων από το πανεπιστήμιο του Αρκάνσας και μάστερ στον ίδιο τομέα από το INCAE Business School. Είναι παντρεμένος με την Μάρτα Λινάρες και έχουν τρία παιδιά: τον Ρικάρδο, τον Λουίς Ενρίκε και την Καρολίνα.

Επιχειρηματική καριέρα
----------------------

Σήμερα είναι διευθυντής της μεγαλύτερης αλυσίδας σούπερ μάρκετ του Παναμά, της Súper 99. Είναι επίσης πρόεδρος δύο ακόμα εταιρειών και κατέχει διευθυντικές θέσεις σε τουλάχιστον οκτώ ακόμα εταιρείες.

Πολιτική καριέρα
----------------

Επί προεδρίας του Μπαγιαδάρες, ο Μαρτινέλι ήταν διευθυντής αρμόδιος για την Κοινωνική Ασφάλεια την περίοδο από το 1994 ως το 1996. Από το Σεπτέμβριο του 1999 ως τον Ιανουάριο του 2003 ήταν επικεφαλής του διευθυντικού συμβουλίου για τη Διώρυγα του Παναμά και αρμόδιος υπουργός για θέματα της Διώρυγας.

Ο Μαρτινέλι, περιγράφεται ως δεξιός από το BBC και είναι αρχηγός του κόμματος Δημοκρατική Αλλαγή , το οποίο ιδρύθηκε το Μάιο του 1998. Κατά τις εκλογές του 2004 ήταν πρόεδρος του κόμματος και υποψήφιος για το προεδρικό αξίωμα. Ωστόσο, στις γενικές εκλογές εκείνης της χρονιάς το κόμμα του έλαβε μόλις το 5% των ψήφων.

Παραμένοντας πρόεδρος του κόμματος, έλαβε εκ νέου το χρίσμα για τις προεδρικές εκλογές του 2009. Έκανε υποσχέσεις για καταπολέμηση της διαφθοράς και μείωση της εγκληματικότητας, δαπανώντας το ποσό των 35 εκατ. δολαρίων ΗΠΑ για την προώθηση της υποψηφιότητάς του. Ήταν ο επικρατέστερος για τη νίκη στις εκλογές, καθώς οι δημοσκοπήσεις του έδιναν διψήφιο ποσοστό έναντι του συνασπισμού του Δημοκρατικού Επαναστατικού Κόμματος- Λαϊκού Κόμματος, του οποίου υποψήφια ήταν η Μπαλμπίνα Ερρέρα. Ο Μαρτινέλι υποστηρίχθηκε από τον συνασπισμό κομμάτων με την ονομασία Συμμαχία για την Αλλαγή, ο οποίος, εκτός από το κόμμα Δημοκρατική Αλλαγή, περιλαμβάνει το Κόμμα Παναμενίστα, το Εθνικιστικό Ρεπουμπλικανικό Κίνημα των Φιλελευθέρων και το Πατριωτικό Ενωτικό Κόμμα.

Το 2004 ο Μαρτινέλι ίδρυσε φιλανθρωπικό ίδρυμα, το οποίο φέρει το όνομά του.

Εκλογή στην προεδρία
--------------------

Στις 3 Μαΐου του 2009 διεξήχθησαν οι γενικές εκλογές και ο Μαρτινέλι κατάφερε σαρωτική νίκη, με περισσότερο από το 60% των ψήφων, έναντι γύρω στο 36% για την αντίπαλό του, Ερρέρα. Επρόκειτο για την μεγαλύτερη διαφορά σε εκλογικό αποτέλεσμα παρόμοιων εκλογών στη χώρα, από το 1989. Ο Μαρτινέλι ανέλαβε καθήκοντα την 1η Ιουλίου του 2009 και διαδέχθηκε τον σημερινό πρόεδρο, Μαρτίν Τορρίχος. Τον διαδέχθηκε στην προεδρία ο Χουάν Κάρλος Βαρέλα τον Ιούλιο του 2014.

Παραπομπές
----------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 9  Απριλίου 2014.
2. ↑  *Davos 2014 Participant List*. data.qz.com/2014/davosattendees/data/davos14list.json.
3. ↑  «Encyclopædia Britannica» (Αγγλικά) biography/Ricardo-Martinelli. Ανακτήθηκε στις 21  Οκτωβρίου 2021.
4. ↑  «EEUU: hijo del ex presidente de Panamá, Ricardo Martinelli, se declaró culpable de lavado de dinero».
5. 1 2  «Arkansas Business». *Arkansas Business*. Λιτλ Ροκ. 29  Απριλίου 2013. Ανακτήθηκε στις 1  Ιουνίου 2022.
6. ↑  Ανακτήθηκε στις 10  Ιουλίου 2019.
7. ↑  Ανακτήθηκε στις 22  Μαρτίου 2020.
8. ↑  cde.gestion2.e3.pe/doc/0/0/1/5/2/152563.pdf.
9. ↑  www.ordens.presidencia.pt?idc=154.
10. ↑  web.archive.org/web/20161114011859/http://www.constantinian.org.uk/president-and-first-lady-of-panama-honoured-by-constantinian-order-at-london-ceremony/.
11. 1 2 3 4  «¿Quién es Ricardo Martinelli Berrocal?». *Επίσημος ιστότοπος της προεκλογικής του εκστρατείας για το 2009* (στα Ισπανικά). Αρχειοθετήθηκε από το πρωτότυπο στις 31 Οκτωβρίου 2008. Ανακτήθηκε στις 3 Μαΐου 2009.
12. 1 2 3 4  «Ricardo Martinelli, el magnate de supermercados que ofrece un cambio al país» (στα ισπανικά). Univision. 28 Απριλίου 2009.. Ανακτήθηκε στις 3 Μαΐου 2009. [*νεκρός σύνδεσμος*]
13. 1 2 3 4  «Change expected as Panama votes». BBC. 3 Μαΐου 2009.. Ανακτήθηκε στις 3 Μαΐου 2009.
14. ↑  Xinhua, Martinelli sworn in as Panama's new president, 1η Ιουλίου 2009

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 107928033
* LCCN: n2010012474
* ISNI: 0000 0000 7762 3776
* GND: 142682284

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Ricardo Martinelli  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |